Norðan við kirkjuna voru Fornufjós , stórar rústir , sem alltaf var talað um að hefði verið fjós til forna . Nú hafa rannsóknir sýnt að þarna gæti klaustrið hafa verið . ( Ljósm. LM ) Klaustur frá 1168 til siðaskipta Á Þykkvabæ í Veri var stofnað munkaklaustur af Ágústínarreglu árið 1168 . Bóndinn á Þykkvabæ , Þorkell Geirason ( d. 1178 ) sem var auðugur mjög ákvað að verja fé sínu til að stofna klaustur . Valdi hann Þorlák biskup til að vera í forsvari fyrir klaustrið . [ 1 ] Þegar komið er heim að Þykkvabæjarklaustri er ekki mikið að sjá sem minnir á klaustrið . Rústir þess eru grafnar í sand og margra alda öskufall . Landslag og landgæði hafa sennilega verið allt önnur þegar klaustrinu var valinn staður hér í Álftaveri en Katla hefur leikið sveitina grátt í gegnum aldirnar . Lengi var talið að rústir klaustursins væru í þessum hól sem var umflotinn vatni . ( Ljósm. LM ) Helgikvæðið Harmsól Klaustrin voru menningarmiðstöðvar síns tíma og það er alveg ljóst að þar var samið eitthvað af þeim ljóðum og sögum sem við eigum í dag . [ 2 ] Kvæðið er ort seint á 12. öld . Það er ekki auðvelt að skilja kvæðið en mjög áhugavert þegar það tekst og efni þess verður lesandanum ljóst . Geisa þá eldar og æsist hafið ( ölna fold ) . Í kvæðinu segir frá veraldarsögunni eins og kristnin kennir hana ; sköpun heimsins , dvöl Adams og Evu í Paradís , syndafallinu , lífi Jesú , dauða hans og upprisunni . Loks er sagt frá heimsendi og bænir til guðs og Maríu til hjálpar mannkyninu . Hér eru tvö erindi þar sem segir frá sköpun Adams og Evu : Sá er líðandi maðr af móður moldu og þó með skæru holdi , Adam nefndur , alls í heimi átti ráð með frelsi og náðum . Höfginn rann svo hægt á þenna heimsstýranda , og fekk hann skýra andagift , þá er síðan sýndi , svo vorðinna spádómsorða . Út af leiðandi af Adams síðu Evam brátt , sem Móíses váttar , vist með æru , vald og ástir vísa gaf hann þeim Paradísar , þangað til er þau með englum , -það er blíðan mest - , lifði síðan viðr afspringi , allt það er fengi , ævinlega og þakkir gæfi . Næst er gripið niður í kvæðið þar sem Jesú er fæddur og vondir menn elta hann uppi . Máría ! Höfund Lilju telja menn Eystein Ásgrímsson munk í Þykkvabæjarklaustri . Var Eysteini hent í fangelsi / refsiklefa í Þykkvabæjarklaustri og til iðrunar og yfirbótar syndar sinnar hafi hann ort kvæðið í straffinu . 223 [ 2 ] Ásdís Egilsdóttir . Dynskógar 7 .